Ettepanek: NÕUKOGU MÄÄRUS, millega muudetakse määrust (EL) nr 43/2014 seoses tobiapüügi piirangutega ICESi IIa, IIIa ja IV püügipiirkonna ELi vetes /* COM/2014/0169 final - 2014/0092 (NLE) */





SELETUSKIRI 1. ETTEPANEKU TAUST Nõukogu määrusega (EL) nr 43/2014 on määratud 2014. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning liidu kalalaevade suhtes teatavates väljaspool liitu asuvates vetes. Käesolev määrus keskendub peamiselt Atlandi ookeani ja Põhjamere kalavarudele. Tavaliselt muudetakse kõnealuseid püügivõimalusi nende kehtivusaja jooksul mitu korda. 2. KONSULTEERIMINE HUVITATUD ISIKUTEGA JA MÕJU HINDAMINE Ei kohaldata. 3. ETTEPANEKU ÕIGUSLIK KÜLG Käesoleva ettepaneku eesmärk on muuta määrust (EL) nr 43/2014, et teha võimalikuks tobiapüük ICESi IIa, IIIa ja IV püügipiirkonnas. Kavandatud püügitase on kooskõlas ICESi 21. veebruari 2014 teadusliku nõuandega kõnealuse kalavaru kohta. 2014/0092 (NLE) Ettepanek: NÕUKOGU MÄÄRUS, millega muudetakse määrust (EL) nr 43/2014 seoses tobiapüügi piirangutega ICESi IIa, IIIa ja IV püügipiirkonna ELi vetes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut[1] ning arvestades järgmist: (1) Määruse (EL) nr 43/2014 IA lisas oli tobiapüügi piirnorm ICESi IIa, IIIa ja IV püügipiirkonna ELi vetes kehtestatud nulltasemel seniks, kuni saadakse nõuanded Rahvusvaheliselt Mereuurimise Nõukogult (ICES). (2) ICESi nõuanne kõnealuse kalavaru kohta avaldati 21. veebruaril 2014 ning nüüd on võimalik kehtestada tobia lubatud kogupüük (TAC) kõnealuses piirkonnas, mis on jagatud seitsmeks majanduspiirkonnaks, et ära hoida kohalikku varude kahjustamist. Kõnealustes majandamispiirkondades tuleks võtta kvootide jaotamisel arvesse vahetusi, mis lepiti Norraga kokku kalapüügiõigusi käsitlevatel läbirääkimistel vastavalt kahepoolsele kalanduskokkuleppele Norraga[2]. (3) Seetõttu tuleks määruse (EL) nr 43/2014 IA lisa vastavalt muuta. (4) Määruses (EL) nr 43/2014 sätestatud püügi piirnormid kehtivad vastavalt alates 1. jaanuarist 2014. Käesoleva määruse sätted püügi piirnormide kohta peaksid seepärast samuti kehtima alates nimetatud kuupäevast. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna määruses (EL) nr 43/2014 sätestati asjaomased püügivõimalused nulltasemel. Kuna kõnealuse püügi piirnormi muutmine avaldab mõju majandustegevusele ja liidu kalalaevade kalapüügihooaja kavandamisele, peaks käesolev määrus jõustuma vahetult pärast selle avaldamist, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 43/2014 muudatused Määruse (EL) nr 43/2014 IA lisa muudetakse vastavalt käesoleva määruse lisale. Artikkel 2 Jõustumine ja kohaldamine Käesolev määrus jõustub Euroopa Liidu Teatajas avaldamisele järgneval päeval. Käesolevat määrust kohaldatakse alates 1. jaanuarist 2014. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT C , , lk . [2] Euroopa Majandusühenduse ja Norra Kuningriigi vaheline kalanduskokkulepe (EÜT L 226, 29.8.1980, lk 48).